Inca clathrata

Inca clathrata er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
En nokså stor (30-50 millimeter), langbeint, svart gullbasse med lyse tegninger. Pronotum har gule streker, dekkvingene tallrike, gule flekker. Hannen har hodet trukket ut til to fremoverrettede horn som er tverre i spissen.

Levevis 
Larvene lever i morkent treverk eller hule trær, utviklingen tar gjerne flere år. De voksne billene kommer til sevje som siver ut fra trær, og eter også råtnende frukt.

Utbredelse 
Arten er utbredt i Sør- og Mellom-Amerika, fra Mexico i nord til Peru i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Incaini Burmeister, 1842
 Slekten Inca LePeletier & Audinet-Serville, 1828 
 Inca clathrata (Olivier, 1792)
 Inca clathrata clathrata (Olivier, 1792)
 Inca clathrata quesneli Boos & Ratcliffe, 1985
 Inca clathrata sommeri Westwood

Kilder 
 Olivier, A.G. (1792) Description d'une nouvelle espèce de Cétoine. Journal d'Histoire Naturelle 1:92-94.
 J. Boos & B.C. Ratcliffe (1985) A new subspecies of Inca clathrata (OLivier) from Trinidad, West Indies, and range extensions for Inca clathrata sommeri Westwood (Coleoptera: Scarabaeidae: Trichiinae). The Coleopterists' Bulletin 39: 381-389.  
 Bilde av Inca clathrata, hann og hunn

Eksterne lenker 
 

Gullbasser
Biller formelt beskrevet i 1792
Dyr formelt beskrevet av Guillaume-Antoine Olivier
Mexicos insekter
Trinidad og Tobagos insekter
Colombias insekter
Ecuadors insekter
Perus insekter
Brasils insekter